b'\n_START_ARTICLE_\nWarcraft III\n_START_SECTION_\nAp\xc5\xbevalga\n_START_PARAGRAPH_\n\xc5\xbdaidimo pasaulis \xc5\xbeaid\xc4\x97j\xc4\x85 perkelia \xc4\xaf fantastin\xc4\xaf pasaul\xc4\xaf, kuriame vyksta karas tarp ork\xc5\xb3 ir \xc5\xbemoni\xc5\xb3. \xc5\xbdaidime yra kampanijos re\xc5\xbeimas, kuriame galima \xc5\xbeaisti u\xc5\xbe abi puses, greitos kovos (skirmish) re\xc5\xbeimas, kuriame galima pasirinkt paprast\xc4\x85 kova pasirinktame \xc5\xbeem\xc4\x97lapyje, ir tinklo re\xc5\xbeimas (battle.net), kuris leid\xc5\xbeia \xc5\xbeaisti su kitais pasaulio \xc5\xbeaid\xc4\x97jais._NEWLINE_\xe2\x80\x9eWarcraft III\xe2\x80\x9c pasaulyje egzistuoja svarbiausios resurs\xc5\xb3 r\xc5\xab\xc5\xa1ys: auksas, mediena ir maistas. Auks\xc4\x85 galima i\xc5\xa1gauti aukso kasyklose, mediena gaunama i\xc5\xa1 kertam\xc5\xb3 med\xc5\xbei\xc5\xb3, o maisto atsargos gaunamos pasta\xc4\x8dius fermas._NEWLINE_\xc5\xa0iame \xc5\xbeaidime, be \xc5\xbemoni\xc5\xb3 ir ork\xc5\xb3, pasirod\xc4\x97 dvi naujos ras\xc4\x97s: nemir\xc4\x97liai (Undeads) ir nakties elfai (Night Elves). Nemir\xc4\x97liai pasi\xc5\xbeymi kari\xc5\xb3 pigumu ir greitu apmokymu, o nakties elfai daugiau pritaikyti s\xc4\x97linimui ir turi daug ker\xc5\xb3._NEWLINE_\xc5\xbdaidime taip pat svarb\xc5\xb3 vaidmen\xc4\xaf vaidina herojai, kuriuos galima nusipirkti tavernose arba \xe2\x80\x9ei\xc5\xa1auginti\xe2\x80\x9c specialiame pastate. Protingai naudojant herojus galima nesunkiai laim\xc4\x97ti m\xc5\xab\xc5\xa1\xc4\xaf.\n_START_SECTION_\nKampanija\n_START_PARAGRAPH_\nKartu su papildymu \xc5\xbeaidimas leid\xc5\xbeia \xc5\xbeaist 4 skirtingose kampanijose, kurios yra padalintos \xc4\xaf dalis (chapters). Da\xc5\xbeniausiai kampanijose pasitaiko baz\xc4\x97s statymo ar prie\xc5\xa1o kari\xc5\xb3 pulk\xc5\xb3 i\xc5\xa1naikinimo misijos.\n_START_SECTION_\nMuzika\n_START_PARAGRAPH_\nGarsus ir muzik\xc4\x85 \xc5\xbeaidimui para\xc5\xa1\xc4\x97 Treisis Bu\xc5\xa1as (Tracy W. Bush), Derekas Diukas (Derek Duke), D\xc5\xbeeisonas Hajesas (Jason Hayes) ir Glenas Stefordas (Glenn Stafford). \xc5\xbdaidime taip pat labai gerai perteikiama kiekvienos ras\xc4\x97s muzika, pavyzd\xc5\xbeiui: nakties elf\xc5\xb3 muzikin\xc4\xaf takel\xc4\xaf sudaro ind\xc4\x97n\xc5\xb3 muzika ir paslaptingi garsai, orkams skirti afrikieti\xc5\xa1ki b\xc5\xabgn\xc5\xb3 garsai, o nemir\xc4\x97liams\xc2\xa0\xe2\x80\x93 greitos melodijos.\n_START_SECTION_\nThe Frozen Throne\n_START_PARAGRAPH_\n2003\xc2\xa0m. liepos 1 d. buvo i\xc5\xa1leistas \xc5\xbeaidimo papildymas \xe2\x80\x9eThe Frozen Throne\xe2\x80\x9c, kuris prid\xc4\x97jo nauj\xc4\x85 ras\xc4\x99, naujus karius, \xc5\xbeem\xc4\x97lapius ir naujas kampanijas. Taip pat papildyme i\xc5\xa1taisytos kelios klaidos.'